मुंबई कराची हलवा | Mumbai Karachi Halwa | Corn Flour Halwa | Wheat Halwa | #sangitaskitchen #halwa
Channel: Sangita's Kitchen
Date: 02/10/2020

कराची हलवा
गव्हाच्या पिठाचा मुंबईचा प्रसिद्ध कराची हलवा.
साहित्य :-गव्हाचे पीठ १ वाटी
साजूक तूप ३/४ टेबल्स्पून
साखर २ वाटी
कॉर्नफ्लोअर १ छोटी वाटी
लिंबाचा रस २ टेबल्स्पून
खाण्याचा रंग किंचित
सुकामेवा:- टरबुजाच्या बिया, काजूचे तुकडे, बदामाचे काप,   पिस्त्याचे काप तुमच्या (आवडीनुसार)
वेलची केशर सिरप १ टेबल्स्पून (वेलची पावडर  घेऊ शकता)
पाणी आवश्यकतेनुसार
कृती:-
एक वाटी गव्हाच्या पिठामध्ये दोन वाटी पाणी घालून.सगळं मिश्रण एकजीव करून एक तास  पीठ भिजवून ते झाकून ठेवणे.(ज्या वाटीच्या मापाने गव्हाचे पीठ घेतलं त्याच वाटीच्या मापाने दोन वाटी पाणी घेणे.)
 एक तास गव्हाचे पीठ भिजवून झाल्यानंतरपीठा वरती जे  extra  पाणी आलेलं असतं ते पाणी काढून घेणे. भिजलेलं घट्ट पीठ ठेवणे.
पॅन गरम करून टरबुजाचे बिया आणि काजूचे तुकडे थोडेसे भाजून घेणे. भाजून झाले की ते एका बाऊल मध्ये काढून घेणे. गरम पॅनमध्ये दोन वाटी पाणी घालून त्यामध्ये दोन वाटी साखर छान एकत्र एकजीव करून घेणे. ज्या वाटीच्या मापाने साखर घेतलेली आहे. त्याच वाटीच्या मापाने पाणी घेणे. तीन ते चार मिनिटात साखर पाण्यात पूर्णपणे विरघळते. साखरेचा एकतारी पाक आपल्याला करायचा नाहीये हे सगळं आपल्याला मंद गॅसवर ती सगळं मिश्रण एकजीव करून घ्यायचं आहे.आता साखर पाण्यामध्ये लिंबाचा रस मिक्स करून घ्यायचा आहे. (लिंबाचा रस साखरेच्या पाकात घातल्यामुळे पाक घट्ट होऊन साखर तयार होत नाही.)
एक छोटी वाटी कॉर्नफ्लोअर मध्ये थोडंसं पाणी घालून त्याची पेस्ट तयार करून घ्यायची आहे. कॉर्नफ्लोअर ची पेस्ट भिजलेल्या गव्हाच्या पिठात छान मिक्स करून घ्यायची आहे. (कॉर्नफ्लोअर चा ही कराची हलवा तुम्ही करू शकता .पण मी तुम्हाला गव्हाच्या पिठाचा करून दाखवणार आहे.)
मंद गॅस वरती साखरेच्या पाण्यामध्ये आपल्याला गव्हाचे पीठ  आणि कॉर्न फ्लोअर एकत्र केलेले मिश्रण थोडं थोडं करून साखरेच्या पाकात मिक्स करून घ्यायचे आहे. सगळं मिश्रण एकदम टाकायचं नाहीये त्यामुळे मिश्रण हे एकदम घट्ट होऊन जाईल आणि ते होऊ नये म्हणून आपल्याला थोडं थोडं आणि हळूहळू सारखे एकाच दिशेने ढवळत रहायचं आहे आणि ते गहू पिठाचे मिश्रण साखरेच्या पाकात मिक्स करून घ्यायचे आहे. हे मिश्रण सारखे एकाच दिशेने आपल्याला हलवत राहायचं आहे हलव्याला थोडासा घट्टसर पणा आला की त्यामध्ये एक चमचा साजूक तूप घालून हलवा पुन्हा छान एकत्र करून घ्यायचा आहे. तूपघातल्यामुळे हलव्याला छान चकाकी येते. आता त्यामध्ये  सुका मेवा एकत्र करून पुन्हा सगळं मिश्रण एकजीव करून घ्यायचा आहे. खाण्याचा किंचित रंग आणि वेलची केशर सिरप (वेलची पावडर) छान मिक्स करून घ्यायचा आहे. हे मिश्रण सारखं हलवत राहायचं आहे थांबायचं नाही.   मिश्रण छान मिक्स झाल्यानंतर पुन्हा थोडं साजूक तूप घालून मिश्रण हलवून घ्यायचे आहे. हे मिश्रण तूप सुटेपर्यंत शिजवून घ्यायचे आहे. जेव्हा आपला हलवा तयार होतो तेव्हा आपण चमच्याने चेक करायचं . मिश्रण पॅन ला सोडायला लागला की समजायचं की आपला हलवा छान तयार झालेला आहे.(तुम्हाला हलवा मऊ हवा असेल तर खाण्याचा रंग घातल्यानंतर गॅस बंद करून हे मिश्रण एका बाऊलमध्ये काढून घ्यायचं आणि जर तुम्हाला हलवा चिवट रबर सारखा हवा असेल तर तो जास्त वेळ शिजवून घेणे.) जवळजवळ अर्धा ते पाऊण तास आपल्याला हे मिश्रण मंद गॅसवर शिजवून घ्यायचं आहे. सारख मिश्रण हलवत  राहिल्यामुळे पिठाच्या गुठळ्या होत नाहीत. आणि हलवा छान शिजून तयार होतो. एका बाऊल ला (खोलगट प्लेट) तूपाचा हात लावून मग त्यात शिजलेला हलवा काढून घेणे. आणि छोट्या चमच्याने तो हलवा छान सेट करून घेणे, काजू पिस्त्याचे काप टाकून हलवा गार्निश  करून घेणे. रूम टेंपरेचर दोन ते तीन तास  गव्हाच्या पिठाचा मुंबईचा प्रसिद्ध कराची हलवा सेट होण्यासाठी ठेवणे. दोन तासानंतर बाउल मधून हलवा प्लेटमध्ये काढून त्याचे छान चौकोनी आकाराचे पीस करून घेणे. प्लेट मध्ये पीस काढून  कराची हलवा वरती काजू पिस्त्याचे काप घालून गार्निश करणे.गव्हाच्या पिठाचा मुंबईचा प्रसिद्ध कराची हलवा खाण्यासाठी तयार 
तुम्हाला माझी ही रेसिपी आवडली असेल. तर
लाईक सबस्क्राईब शेअर आणि कमेंट्स नक्की करा. धन्यवाद 🙏

In English full Recipe
Karachi halwa-
 Wheat Flour Mumbai's Famous Karachi Stir
 Ingredients: -1 cup of wheat flour
 Sajuk Ghee 3/4 tablespoons
 2 cups sugar
 1 small bowl of cornflour
 2 tablespoons lemon juice
 The color of the food slightly
 Dried Fruits: - Watermelon seeds, cashew nuts, almond slices, pistachio slices as per your preference.
 Cardamom Saffron Syrup 1 Tbsp (You can take Cardamom Powder)
 Water as required
 Action: -
 Add two cups of water to one cup of wheat flour. Mix all the mixture and soak the flour for one hour and cover it.
 Heat a pan and lightly fry the watermelon seeds and cashew nuts.  Once it is done, remove it to a bowl.  Put two cups of water in a hot pan and mix two cups of sugar well.  The size of the bowl in which the sugar is taken.  Take water in the same bowl size.  In three to four minutes the sugar dissolves completely in water.  You don't want to cook sugar all at once, you just want to mix it all on slow gas. Now you want to mix lemon juice in sugar water.  (Adding lemon juice to sugar syrup makes the paste thicker and sugar is not formed.)
  Once the mixture is well mixed, add a little ghee again and stir the mixture.  This mixture is to be cooked till the ghee is removed.You want to cook this mixture on low heat for about half to half an hour.  Stirring the same mixture does not cause dough lumps.  And the move is nicely cooked.  After two hours, remove from the bowl, move to a plate and grind into nice squares. 
 Be sure to like, subscribe, share and comment.  Thank you